Fu un valenti matematicu e viscuvu di l’antica Lilibeu, oj Marsala. Di sicuru era viscuvu nò 440, quannu Ginsirìcu, capu di Vànnali, fici la ‘nvasioni dâ Sicilia e pi chistu fu fattu prigiunieru e purtatu a Cartaggini, unni stetti du’ anni. Lu Papa Liuni Magnu mannò lu Ligatu Putenziu all’Africa pi fallu libirari e nò 443 lu ‘ncarricò di stabiliri definitivamenti la cilibrazzioni da data dâ Pasqua. Pascasinu dissi ca era giustu lu calculu da Cresia di Alissandria, picchì nall’annu 417 na Crisiedda da cuntrada Miltinas ( oj Santi Fulippu e Jacupu ) lu Fonti Battisimali si inchìu sulu.